ЗАПИСНИК
Са XXXIX седнице Изборне комисије општине Сокобања одржане дана 21.12.2023. године у сали СО Сокобања са почетком у 17:50 часова.
Седници присуствују: председница Александра Марковић, заменик председника Никола Николић и чланови: Душан Милетић, Александар Мијајловић, Зоран Шујица, Срђан Анђелковић, Ђокић Саша, Никола Милић, заменици чланова: Витомир Крстић, Богданић Драган, Стефан Вукић, Марија Милановић, Тања Алковић и Радомир Миловановић.
Седници присуствују и чланови/заменици чланова проширеног састава за избор одборника Скупштине општине Сокобања: Исидор Крстић, Славица Миловановић, Тања Алексић-Масловарић, Предраг Стевановић, Милан Гавриловић као и заменици чланова Влатко Ловренчић, Драгана Лукић, Бојан Васић и Живота Марјановић.

Седници не присуствује члан/заменик члана проширеног састава Крстивоје Милановић,.
Седници присуствује Бојана Ћирић секретар комисије, која води записник и Милена Раденковић - Гаћеша, заменик секретара комисије.
Седницу је отворила и њеним радом руководила председница комисије Александра Марковић, која је утврдила да постоји кворум за пуноважан рад и одлучивање.

Пре утврђивања дневног реда приступило се усвајању записника са претходне седнице.

Председница комисије је ставила је на разматрање записнике са претходних седница и то  XXXIV и XXXVI седнице Изборне комисије општине Сокобања, као и Записник сачињен дана 11.12.2023. године приликом штампања изборног материјала, пошто није било примедби на записнике исти су једногласно усвојени са 12 (дванаест) гласова „за“. 
Након усвајања записника Председник комисије предложила је, а комисија једногласно усвојила следећи

ДНЕВНИ РЕД
1. [bookmark: _Hlk154138365]Разматрање и одлучивање по приговору на ток бирачког процеса на бирачком месту број 27 Основна школа Митрополит Михаило, издвојено одељење у Жучковцу, који је поднео Предраг Стевановић из Сокобање

Ток седнице

1. [bookmark: _Hlk152329927][bookmark: _Hlk149739388] Председница  комисије је прочитала Приговор на ток бирачког процеса на бирачком месту број 27 Основна школа Митрополит Михаило, издвојено одељење у Жучковцу, који је поднео Предраг Стевановић из Сокобање и навела да је исти поднет дана 20.12.2023. године у 13:50 сати, а након тога је образложила да се најпре испитује формална исправност приговора, тј. да ли је исти благоврмен, дозвољен, потпун и поднет од стране овлашеног лица, те да се тек уколико буду испуњени напред наведени услови одлучује о основаности приговора.
У конкретном случају приговор је уложен у року с тим што га је уложило неовлашћено лице, а тако и да поднети приговор не садржни ни све законом предвиђене елементе конкретно ЈМБГ, и мејл адресу и др.
Председница комисије је навела ко у складу са законом може да уложи приговор, након чега је цитирала члан. 57. Закона о локалним изборима.
Након напред наведеног отворена је дискусија и најпре се за реч јавио Зоран Шујица који је рекао да комисија треба по службеној дужности да поништи гласање на том бирачком месту јер више није сигуран да ли има контролног листа ни на једном од бирачких места. Председник комисије образложила је да у складу са законом комисија није дужна да отвара коверте у којима се налази контролни лист, те да се ова коверта предаје запечаћена, да је у конкрентом случају потписан записник и да на исти није било примедби, као и да нико није тражио да се приликом примопредаје, као ни након тога изврши увид у изборни материјал или да се изврши контрола записника. 

Након напред наведеног за реч се јавио Предраг Стевановић који је рекао да је његов разлог за подношење приговора и посао комисије није да само прими и преда изборни материјал већ је посао свих да се ради да избори прођу по закону, такође је рекао да је имао сазнања шта се десило на том бирачком месту и да је требало тада да се утврди да ли је тамо нешто било или не, а не да седимо и чекамо да видимо да ли је то било или не. Такође је навео да су он и Никола Николић били на том бирачком месту и да су добили информацију од бирача  да није потписан контролни листић, већ само гласачки и када су ушли на само бирачко место у кутији је био контролни лист. Даље је навео да не жели да учествује у било чему ако има неких сазнања, па је питао зашто је уопште требало да се онда попуњава контролни листићи и тврди да не сме да се допусти да буде тако. Такође је рекао да је члан бирачког одбора добио сугестију да је неко попунио контролни листић и да им је речено да попуне примедбе како би скинули одговорност са себе. Надаље је рекао да је тачно да је записник дошао без приговора и рекао је да сматра да треба да буде отворена коверта. 

Председница комисије је објаснила да у овом случају прво требамо да испитамо формалну исправност приговора, па се тек онда одлучује о основаности. У конкретном случају чак и да је приговор био поднет од стране овлашћеног лица не би било основа да захтев буде усвојен. У складу са судском праксом најпре се цене докази приложени уз приговор, а такође се разматра и садржина записника о раду бирачког одбора, којом приликом се посебно обраћа пажња на то да ли исти садржи примедбе, а у овом случају уз приговор нису достављени докази и није било примедби на записник о раду. Такође је навела да комисија нема овлашћења да по службеној дужности самоиницијативно изводи доказе нити да самоиницијативно отвара вреће са изборним материјалом. Надаље је навела у којим се случајевима врши увид у изборни материјал и то: у ситуацији када се утврди да у записнику о раду бирачког одбора постоји тешка грешка, у ситуацији када члан комисије захтева да се изврши контрола записника о раду бирачког одбора, те да је предвиђено да овај захтев треба да буде упућен у писаној форми и да се о истом одлучује решењем, те да се такође увид у материјал врши и по узорку. Приликом одлучивања о приговору комисија није овлашћена да саслушава странке и изводи доказе путем вештачења, а чак и у случају када има напомена у записнику у раду приликом примопредаје се не испитује садржину истих већ само исте скенира уз записник. 

У даљем току седнице за реч се јавила Тања Алексић-Масловарић и рекла да су све листе имале по два представника у бирачком одбору и питала зашто још неки нису контактирали људе из бирачких одбора и да су они дужни да сами напишу примедбу уколико су их имали.
Предраг Стевановић је рекао да је његова намера била да не остане само на томе да се нешто тако десило и да је битно да остане неки траг. 

Председник комисије је рекла да је лично звала председника бирачког одбора и да је од исте добила информацију да је са контролним листом све у реду  и да је је први бирач потписао оба контролна листа, те да се цео бирчки одбор слаже са тим. 

Након пред наведеног стављен је на гласање нацрт Решења којим се одбацује приговор као поднет од стране неовлашћеног лица, а за усвајање нацрта је гласало 6 (шест) „ЗА“, 4 (четири) „ПРОТИВ“ и 2 (два) „УЗДРЖАНА“, након чега је направљена пауза. 

Након паузе и консултације са координаторима из Републичке изборне комисије настављена је пауза до сутрашњег дана и присутнима је у 19: 23 сати предочено да ће бити обавештени о термину када буде било потребно да дођу ради прекида паузе и наставка седнице.  





Завршено у  19:23 часова


          ЗАПИСНИК ВОДИЛА					ПРЕДСЕДНИЦА
                  Бојана Ћирић                                                             Марковић Александра



ЗАПИСНИК
Са XXXIX седнице(наставак седнице) Изборне комисије општине Сокобања одржане дана 22.12.2023. године у сали СО Сокобања са почетком у 13:00 часова.
Седници присуствују: председница Александра Марковић, заменик председника Никола Николић и чланови: Душан Милетић, Александар Мијајловић, Зоран Шујица, , Ђокић Саша, Никола Милић, заменици чланова: Витомир Крстић, Богданић Драган, Марија Милановић, Тања Алковић и Радомир Миловановић.
Седници не присуствује члан/заменик члана сталног састава: Срђан Анђелковић и Стефан Вукић,
Седници присуствују и чланови/заменици чланова проширеног састава за избор одборника Скупштине општине Сокобања: Исидор Крстић, Славица Миловановић, Тања Алексић-Масловарић, Предраг Стевановић, Милан Гавриловић као и заменици чланова Влатко Ловренчић, , Бојан Васић и Живота Марјановић.

[bookmark: _Hlk154481730]Седници не присуствује члан/заменик члана проширеног састава Крстивоје Милановић и  Драгана Лукић.
Седници присуствује Бојана Ћирић секретар комисије и Милена Раденковић - Гаћеша, заменик секретара комисије која води записник.
Седницу је отворила и њеним радом руководила председница комисије Александра Марковић, која је утврдила да постоји кворум за пуноважан рад и одлучивање.

Председник комисије је наставила са седницом која је започета претходног дана .

Ток седнице

1.  Након што су чланови комисије прочитали одрдебе закона председник комисије је ставила поново на разматрањее приговор с обзиром да на први део седнице о истом није одлучено. Председница  комисије је прочитала још једном законске одредбе које се тичу поднетог приговора  и то члан 81. Закона о локалним изборима  и отворила дискусију.  У току дискусије  о доказима који нису приложени уз приговор јавио се Предраг Стевановић који је рекао да се  докази налазе у џаку и да је једино могао приликом предаје изборног материјала да узме коверат и отвори  и да је на Изборној комисији општине Сокобања да нађе доказе јер другачије није могао да приложи доказе. Председница комисије је рекла да постоје и друге врсте доказа као што је писмена изјаве странке оверена код нотара. Након тога чланови комисије су се сложили да предментни приговор између осталог не садржи и доказе и чињенице на којима се исти заснива.  Након тога председница комисије је прочитала члан 57. Закона о локалним изборима и рекла да она мисли да максимално поштује закон. Након читања одредби закона чланови комисије су се сложили да је приговор непотпун. Предраг Стевановић је онда рекао да му није била намера да обструише рад комисије и да је приговор написан читко а да податке о његовом матичном броју, е маил адреси и броју телефона можемо наћи код изборне комисије из предлога за његовог именовања за члана изборне комисије и сматра да ти недостаци у приговору не могу да битно утичу на доношење одлуке. Сматра да је члан 57. Закона о локалним изборима вишак и сматра да све што је неопходно за доношење одлуке стоји у приговору. Даље је навео да је чињеница на који се заснива приговор тешко кршење изборног процеса  и да је на изборној комисији да утврди те чињенице, јер смо ми као комисија дужни да штитимо закон изборног процеса.Онда је рекао да је оно што се десило лична одговорност сваког од чланова и да треба да се до краја испита или да се доведе орган или људи уколико ми то не можемо да одраде и на свакоме је да закон буде испоштован и да можемо кад се све ово заврши кажемо да је све било у реду.
 
Предраг Стевановић је питао да ли смо имали сви информацију шта се тамо десило? Председница је рекла да је након прве информације Комисија одмах реаговала позвала БО и добила одговор да је на БМ све у реду. Друга информација је била  Записник о раду БО у коме нису биле наведене никакве примедбе и да би сада неовлашћено отварали џак са изборним материјалом.
Председник  комисије је рекла да немамо изјаву бирача шта се десило на том бм већ су то ствари рекла-казала  и немамо конкретан доказ. Предраг Стевановић је рекао да је потребно наћи начин како да се реши ситуација. Нашта је председник рекла да предложи начин који је у складу са законом.
 Члан Исидор Крстић је рекао да немамо никакве материјалне доказе.

Тања Алексић- Масловарић члан комисије је рекла да су тог дана сви представници имали своје представнике у Бирачком одбору и да на записнику није било примедби и зашто те вечери нико није тражио да се нешто уради поводом наведене неправилности, а рокови су сада прошли. 
Након тога јавио се за реч Радомир који је рекао да тог дана није чуо да је било проблема  и кад је донешен записник о раду бирачког одбора нико није тражио да се провери.  Исти је даље навео да се распитивао да се џак не отвара уколико нема примедби као што је овде био случај.
Затим  је Предраг Стевановић рекао да када је био на бирачком местукао члан изборне комисије са Николом Николићем, контролни листић био је преко гласачког листића али да није смео да слика због неовлашћеног снимања и навео да сумња да није прво убачен контролни листић у гласачку кутију. Затим је навео да комисија гласа за одлуку по приговору свако по својој савести.

Затим се за реч јавио Александар Мијајловић и рекао да би требало да се вратимо на тему седнице и да овде није питање основаности приговора већ формална исправност приговора. 
Затим се за реч јавио Милан Гавриловић и рекао да јер овде проблем што се ми бавимо формом а не суштином. Да је он  овде  члан делегиран од стране Групе грађана ида може да гласа како хоће  и да можда неће да гласа или ће можда намерно да гласа у супротности са законом.

Затим се јавила за реч Тања Алковић која је рекла да се ништа не би десило да да су ти људи (мислећи на чланове Бирачког одбора)  у старту реаговали, они су рекли да је све у реду и с обзиром да нема доказа  пита зашто тај бирач са именом и презименом није нешто рекао и нико од чланова БО није то написао у записнику  као примедбу да би могло да се реагује. И ако је све то тако зашто се одмах није реаговало зашто се чекало?Даље је навела да сада расправљмо о нечему што правно и законски никако није изводљиво . Ако је записник био реду прошао  статистику и остало сада ми немамо шта да расправљамо.
Затим се јавио Александар Мијајловић и рекао да смо ми овде да се бавимо и формом и садржином односно суштином ,да би се бавили суштином овог приговора ми морамо да се прво бавимо његовом формом. Ако је приговор формално неисправан онда не можемо да се бавимо његовом садржином.
Исидор Крстић је рекао -да у овом случају немамо избора, да је закон  врло јасан и форма приговора. Што се тиче суштине  требало је да се раније реагује требао је да реагује Бирачки одбор. Ми смо овде да радимо по Закону и никако другачије.

Преседница је затворила расправу и прешло се на гласање  за Решење о одбацивању приговора  и наведено решење је усвојено са исправком словних грешака и то са девет (9) гласова „ЗА“ и два(2) против  и један члан није гласао у 13:50 часова. 


Завршено у  13:53  часова


          ЗАПИСНИК ВОДИЛА					ПРЕДСЕДНИЦА
Милена Раденковић-Гаћеша                                                              Марковић Александра

